**ANHOLT BORGERFORENING**

**Referat fra bestyrelsesmøde den 16-11-2021**

**Til stede: Karen Konge, Jakob Gede, Jakob Kjærgaard, Frank Svensson, Ulf Brøste. Afbud fra Anja Rohde**

**Dagsorden:**

1. **Godkendelse af referat fra 21-9**
2. **Nyt fra Borgerforeningen til Anholtposten. Hvem har input og skriver?**
3. **Projekt Anholt Grøn Ø med Jesper Holst fra Norddjurs. Foreløbig status.**
4. **Miljø og teknik udvalgets besøg den 13-12.**
5. **Affaldshåndtering på Anholt**
6. **Projekt rev ved Sønderstrand – skal vi sende informationer til DTU?**
7. **Evt. og nyt møde**
8. **Efter mødet afholdes ekstraordinær generalforsamling.**

Punkt 1: Referatet godkendes og underskrives.

Punkt 2: Bestyrelsen kommer med forskellige in put til nyt fra Borgerforeningen. Karen Konge skriver indlæg og sender rundt til alle.

Punkt 3: Der har været afholdt en række interviews og et borgermøde i ”Projekt Anholt Grøn og bæredygtig ø”, så projektet er stadig i sin startfase. . Afventer status i projektet fra Jesper Holst. Han kommer til øen i uge 47.

Punkt 4: Karen Konge har rundsendt dato og tidspunkt for borgermødet med udvalget for miljø og teknik. Det bliver 13-12-2021 kl. 16.30 til 18.00 i forsamlingshuset. Efterfølgende vil borgerforeningen byde på et stykke smørrebrød og en øl/vand. Vi afventer dagsorden. Borgerforeningens bestyrelse vil indstille, at der sættes fuldstændigt stop for tildeling af flexboliger i Anholt by. Vi ønsker af kommunens håndhævelse af bopælspligten diskuteres på borgermødet den 13-12. Vi ønsker endvidere en gennemgang af kommunens indstilling til Havmiljøplanen, som har været i høring i denne sommer. Sekretæren sender disse punkter til Susanne Peters fra Norddjurs.

Punkt 5: Birgitte har haft dialog med Mads Nikolaisen, som sidder i Reno Djurs bestyrelse og han opfordrer borgerforeningens bestyrelse til at få et samarbejde i gang med Reno Djurs om den fremtidige affaldshåndtering; blandt andet om muligheden for at få udvidet genbrugsstationen, så vi også kan aflevere grønt affald på Anholt. Vi har derfor haft kontakt med Reno Djurs. Svar fra direktøren kan læses her:

Jeg kan oplyse, at spørgsmålet om affaldshåndtering på Anholt allerede er på den lokalpolitiske dagsorden. Der pågår således dialog mellem Norddjurs Kommune og Reno Djurs om mulighederne for at gennemføre en tilpasset affaldsordning på Anholt.

Der er imidlertid endnu ikke taget politisk stilling til, hvorledes det videre forløb om Anholts affald skal tilrettelægges.

Jeres henvendelse vil indgå i den videre dialog med Norddjurs Kommune, og jeg vil vende tilbage, når sagen har været behandlet politisk i kommunen såvel som Reno Djurs’ bestyrelse.

Måtte I allerede nu have gode idéer til tilpasset affaldshåndtering på Anholt, hører vi naturligvis gerne herom.

Med venlig hilsen **Morten Therkildsen**, direktør

Borgerforeningen fortsætter derfor kontakten med Reno Djurs og kommer med forslag baseret på de ønsker borgere og erhvervsliv på Anholt ønsker.

Punkt 6: Borgerforeningen har fået en henvendelse fra sommerhusejer Jens Voxtrup Petersen, som videresender en forespørgsel fra DTU Aqua og etablering af et stenrev på Anholt eller alle mulige andre steder i Danmark, hvor erosion af kysten er et problem. Borgerforeningen synes umiddelbart forslaget fra DTU er fyldt af så mange forbehold og ansvars fralæggelser, at det virker usikkert at gå ind i. Vi videre sender forespørgslen til Jesper Holst fra Norddjurs.

Punkt 7: Næste møde aftales til mandag den 13-12-2021 kl. 15.30. forud for mødet med miljø og teknikudvalget fra Norddjurts.

***Karen Konge Frank Svensson Set: Anja Rohde***

***Jakob Gede Birgitte Dahl Jeppesen***

 ***Ulf Brøste Jakob Kjærgård***